Van die jong broer Timoteus weet ons dat sy ouma en ma Jode was wat tot bekering gekom het. Waarskynlik was sy pa 'n Griek, maar Paulus het 'n sterk vaderfiguur gevorm in Timoteus se lewe. Hy was die leier van 'n gemeente in Efese, maar was jonk en onseker van homself. Verder kan mens ook aflei dat konflik vir hom iets was om te vermy. Efese was 'n stad met die grootste bekende biblioteek in sy tyd. Mense was geleerd en van fyn stoffasie.
Deur die jare is daar al baie geskryf oor lewensgeluk. Elke nuwe boek bring weer 'n nuwe perspektief op 'n saak wat einlik baie wollerig is om te beskryf. Net die woord "geluk" beteken al vir mense verskillende dinge.
'n Goeie vraag is of die doel van die lewe lewensgeluk is, of dalk eerder sin in die lewe? As die lewe sinvol beleef word, sal daar tye van lewensgeluk wees.
'n Dominee was vir 'n ruk uit die gemeente vir verdere opleiding. Een van die dierbare tantes in die gemeente vra hom: "Dominee, ek is bly om jou weer te sien, maar vertel bietjie vir my wat julle leraars doen wanneer jy so gaan vergadering hou of 'n Toelogiese kursus bywoon?" Ondeund antwoord hy haar: "Ons ruil bietjie preke uit tannie." Sy laat nie op haar wag nie: "Ai toggie! Hoe werk dit dan dat jy altyd die swak preke kry?"